Document ID: 32009R0379

UREDBA KOMISIJE (ES) št. 379/2009
z dne 8. maja 2009
o izdaji dovoljenja za novo uporabo 6-fitaze EC 3.1.3.26 kot krmnega dodatka za piščance za pitanje, purane za pitanje, kokoši nesnice, race za pitanje, odstavljene pujske, prašiče za pitanje in svinje (imetnik dovoljenja Danisco Animal Nutrition, pravna oseba Danisco (UK) Limited)
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
ob upoštevanju naslednjega:
(1)
Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
(2)
V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz Priloge k tej uredbi. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
(3)
Zahtevek zadeva izdajo dovoljenja za novo uporabo pripravka 6-fitaze EC 3.1.3.26, ki jo proizvaja Schizosaccharomyces pombe (ATCC 5233), kot krmnega dodatka za piščance za pitanje, purane za pitanje, kokoši nesnice, race za pitanje, odstavljene pujske, prašiče za pitanje in svinje ter njegovo uvrstitev v kategorijo dodatkov „zootehnični dodatki“.
(4)
Uporaba 6-fitaze EC 3.1.3.26, ki jo proizvaja Schizosaccharomyces pombe (ATCC 5233), je bila dovoljena brez časovne omejitve za piščance za pitanje z Uredbo Komisije (ES) št. 1743/2006 (2) in za deset let z Uredbo Komisije (ES) št. 785/2007 (3) za piščance za pitanje, purane za pitanje, kokoši nesnice, race za pitanje, odstavljene pujske, prašiče za pitanje in svinje.
(5)
Predloženi so bili novi podatki v podporo zahtevku za dovoljenje za novo formulacijo 6-fitaze EC 3.1.3.26, ki jo proizvaja Schizosaccharomyces pombe (ATCC 5233), za piščance za pitanje, purane za pitanje, kokoši nesnice, race za pitanje, odstavljene pujske, prašiče za pitanje in svinje.
(6)
Evropska agencija za varnost hrane (v nadaljnjem besedilu: Agencija) je v svojem mnenju z dne 10. decembra 2008 (4) navedla, da njeno predhodno mnenje z dne 17. oktobra 2006 (5) v celoti velja za to novo formulacijo 6-fitaze EC 3.1.3.26. Agencija zato ugotavlja, da je nova formulacija pripravka 6-fitaze EC 3.1.3.26, ki jo proizvaja Schizosaccharomyces pombe (ATCC 5233), učinkovita za ciljne živalske vrste in varna za zdravje živali in ljudi ali okolje. Agencija priporoča ustrezne ukrepe za varnost uporabnikov. Meni, da posebne zahteve v zvezi s poprodajnim nadzorom niso potrebne. S tem mnenjem potrjuje tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
(7)
Ocena navedenega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
(8)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „pospeševalci prebavljivosti“, se dovoli kot dodatek v prehrani živali v skladu s pogoji iz navedene priloge.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. maja 2009

Labels: 0
3
17
6